Frøya9

=**Frøya** =

//(frue, herskerinne)//
I norrøn mytologi og moderne åsatro er Frøya kjærlighets- og fruktbarhetsgudinne. Hun er ikke den eneste kjærlighetsguden, og blir påkalt i kjærlighetsspørsmål og under graviditet og fødsel. I tillegg er også Frøya krigsgudinne.

Frøya er av vaneslekt, og er datter av to søsken. I tillegg er hun søsteren til Frøy. Hun har døtrene Hnoss og Gersemi sammen med mannen Od. Od forlater Frøya for å reise til et fjernt land, og derfor gråter hun gulltårer. Od er Odins dobbeltgjenger, noe som viser den nære koblingen mellom Frøya og Odin. De to deler på valen (de som faller på slagmarken). Halvparten av dem kommer til Odin i Valhall, resten kommer til Frøya i huset hennes Folkvang som ligger i Åsgard.

Gudinnen har en sentral plass i norrøn mytologi, og er den vakreste og mest ettertraktede av alle gudinnene. Jotnene har et sterkt ønske om å få tak i Frøya, og hun brukes også aktivt som en brikke i krigen mellom jotnene og gudene. Jotunkongen Trym vil ha henne mot å utlevere Tors stjålne hammer, og jotnen som bygger gudeborgen, Åsgard, skulle ha Frøya i lønn.

Frøya har en vogn som blir trukket av to hannkatter og er helt lydløs. I tillegg har hun en fjærdrakt som gjør at hun kan fly. Den blir blant annet nevnt i Trymskvadet i Snorres Edda fordi Loke låner den for å lete etter Tors hammer. Hun eier også et smykke smidd av fire dvergbrødre som heter Brisingamen. I likhet med Frøy har hun en magisk gris som heter Hildisvina.

Frøya har mange tilnavn: Vanadis (Vane-kvinnen), Mardoll (den som lyser over havet), Menglod ('den smykkeglade'), Gjevn («giversken», gjenspeiler hennes rolle som fruktbarhetsgudinne), Syr («suggen», galten), Horn (fra horr = lin, siden hun også var gudinne over linet) o.a., noe som vitner om hennes popularitet.

//Kilder: Frøya - Wikipedia Frøya - Store norske leksikon//